E-mail: email@example.com
Mobil: +421 905 643 892
Asociácia prednostov úradov miestnej samosprávy je dobrovoľným združením nezávislým od politických strán.
Tohoto seminára sa zúčastnilo viac ako 200 tajomníkov z celej Českej republiky, ďalej zástupcovia mnohých inštitúcií, českých ministerstiev, významných komerčných spoločností a ďalší odborníci, pôsobiaci v oblasti verejnej správy v ČR.
V mene prezidentky APÚMS SR RNDr. Denisy Bartošovej chceme veľmi pekne poďakovať za pozvanie hlavne Ing. Janovi Holickému, MBA, predsedovi STMOÚ ČR a konateľovi Ing. Ivovi Bělonohému za výbornú organizáciu.
Za asociáciu APÚMS SR sa zúčastnila delegácia v zložení RNDr. Denisa Bartošová – prezidentka, Ing. Renáta Taranová – výkonná predsedníčka , Mgr. Zuzana Kotrus Rákociová – člen RADY APÚMS SR, prednostka MsÚ Tlmače a Mgr. Michaela Kövári Mrázová, členka APÚMS SR, prednostka MsÚ, MČ Bratislava - Lamač.
Medzi STMOÚ ČR a APÚMS SR už roky funguje vzájomná dlhodobá spolupráca, ktorá predstavuje účasť na odborných konferenciách, výmene odborných aj osobných skúseností,
vzájomné študijné pobyty s tradíciou už viac ako 15 rokov, spoznávanie miestnej samosprávy, osobné kontakty, priateľstvá. Okrem kvalitného odborného programu sme mali možnosť spoznať aj zaujímavé miesta Dolnej Moravy s nádhernou krajinnou scenériou. Horský rezort Dolní Morava je známy svetovým unikátom Sky Bridge 721.
Jedná sa o najdlhší visutý most pre peších na svete, ktorý spojuje dva hrebene. Most meria 721 metrov a je vo výške 95 metrov nad zemou.
Mali sme možnosť spoznať aktuálne témy, ktoré rezonujú v českej miestnej samospráve a tiež mnoho zaujímavých nových kolegov z Čiech a Moravy.
Veríme, že vzájomnou podporou, skúsenosťami a nadšením prispejeme k ďalším rokom našej úspešnej vzájomnej spolupráce.